Hrvatski apsurd: Plaćaju joj godinu i pol da ništa ne radi

Zaposlenicu državne agencije HAKOM plaćaju 3600 kn, a iako ne radi, čak je dobila i nagradu za 10 godina rada u tvrtki - 15.000 kuna. Dobila je i regres

<p>Nije mi namjera bila oklevetati ili osramotiti HAKOM i zato im se ispričavam.</p><p><strong>Petra Škof Mikulek</strong> je tom isprikom u petak na Općinskom sudu u Zagrebu okončala tužbu koju je protiv nje pokrenula državna agencija HAKOM, koja nadzire tržište telekomunikacija, željeznice i pošte. Ona je radila kao stručnjak za odnose s javnošću, a prije godinu i pol se trebala vratiti na pola radnog vremena s rodiljnog dopusta.<strong> HAKOM joj je rekao da ne dolazi, a da će i dalje primati pola plaće</strong>. Kad je<strong> Škof Mikulek podijelila svoju priču s medijima i rekla da je sramota da ona prima plaću, a ne radi dok ljudi kopaju po kontejnerima, dobila je tužbu</strong>. HAKOM je smatrao da je nanijela štetu njihovu ugledu. U ovih godinu i pol svaki mjesec Škof Mikulek dobiva oko 3600 kuna plaće.</p><p>Čak je dobila i nagradu za 10 godina rada u tvrtki - 15.000 kuna. Dobila je i regres.</p><p>- Ona se ispričala jer joj zaista nije bila namjera nanijeti štetu tvrtki, ali i dalje misli da je nevjerojatno da prima plaću, a da ne radi. I pri tome i ostaje - kaže Rafael Krešić, odvjetnik Škof Mikulek.</p><p><strong>Ona je, pak, HAKOM tužila zbog diskriminacije i taj postupak još traje. HAKOM je na sud poslao i Državni inspektorat zbog ovog slučaja</strong>.</p><p>Kada smo u <strong>24sata prije godinu i pol prvi pisali o ovom apsurdu</strong>, koji još traje, HAKOM se pozvao na zakon. Tada su kazali da je ne mogu vratiti na radno mjesto koje je imala jer je ono u međuvremenu ukinuto.</p><p>Također joj ne mogu dati niti otkaz jer je formalno još na porodiljnom, pa su odlučili davati pola plaće, a da ona ne dolazi na posao do travnja 2017. godine. </p>